Diari Oficial de la Generalitat Valenciana


Sumari del DOGV 5744, del 17-04-2008 (2008/3649)

Assumpte civil 001073/2007. Notificació de la sentència a Mahboob Ahmed
-----------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3649


Data del document
:   05-03-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 001073/2007. Notificació de la sentència a Mahboob Ahmed [2008/3649]  
Judici verbal (desnonament per falta de pagament) 001073/2007  
Part demandant: Mónica Verdú Cueco.  
Part demandada: Mahboob Ahmed.  
En el judici a què es fa referència s'ha dictat la sentència que té l'encapçalament i la dispositiva que són com segueix:  
«Sentència número 17/2008   
València, 28 de gener de 2008   
Desamparados Almenar Belenguer, magistrada jutgessa del Jutjat de Primera Instància número 23 dels de València, ha vist estes actuacions de judici verbal civil seguides amb el número 1073/2007, a instància de Mónica Verdú Cueco, representada per la procuradora Lucía Espí Nieto, i assistida de la lletrada Marta María Oyanguren Campos, contra Mahboob Ahmed, declarat en rebel·lia; i exercita acció de resolució de contracte d'arrendament per falta de pagament de la renda, més reclamació de rendes.  
Dispositiva  
Estime la demanda deduïda per Mónica Verdú Cueco, representada per la procuradora Lucía Espí Nieto, contra Mahboob Ahmed, declarat en rebel·lia, i condemne el demandat a pagar a l'actora la suma de quatre mil euros amb trenta-cinc cèntims (4.000,35 euros) per les rendes produïdes fins gener de 2008 i despeses de llum, aigua i gas, més els interessos de l'article 576 de la Llei d'Enjudiciament Civil 2000, més les rendes i les despeses que es produïsquen d'ara endavant, des de febrer de 2008 inclusiu fins que la part demandant recupere la possessió del bé arrendat. I declare resolt per falta de pagament de la renda el contracte d'arrendament subscrit per les parts el 12 de juliol de 2006 i, en conseqüència, declare que pertoca el desnonament de l'habitatge propietat de l'actora, sítia a València, carrer del Comte de Torrefiel, número 9 interior, pati A, porta 8, i es requereix el demandat perquè el desallotge i el deixe lliure i a disposició de la propietat, i se l'adverteix que si no ho fa en serà llançat a costa seua. S'imposen al demandat les costes del procediment.  
Contra esta sentència, que no és ferma, es pot interposar un recurs d'apel·lació per a l'Audiència Provincial, que s'haurà de preparar davant d'este Jutjat en el termini de cinc dies hàbils comptadors des de la seua notificació, en els termes de l'article 457 de la Llei d'Enjudiciament Civil 2000.  
Poseu en coneixement de l'arrendatari que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en preparar-lo no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar per endavant.  
Feu saber a l'arrendatari que si no desallotja voluntàriament l'habitatge arrendat, una vegada que la sentència siga ferma i haja presentat per l'actora la demanda executiva, en serà llançat en la data ja indicada de 25 de març de 2008, a les 12.15 hores.  
Esta és la meua sentència, mentre jutge en primera instància, que pronuncie, mane i firme».  
Atés que es desconeix el domicili o la residència actual de la part demandada, Mahboob Ahmed, per provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de sentència.  
València, 5 de març de 2008.- El secretari judicial: Alberto Martínez de Santos.